దసరా, దీపావళిని పురస్కరించుకుని 117 ప్రత్యేక రైళ్లు!
Selvi| Last Updated:       బుధవారం,  14 అక్టోబరు 2015 (13:41 IST)
దసరా, దీపావళి పర్వదినాలను పురస్కరించుకుని 117 ప్రత్యేక రైళ్లను నడపాలని దక్షిణమధ్య రైల్వే సీపీఆర్వో ఎం. ఉమాశంకర్ కుమార్ తెలిపారు. ఈ ప్రత్యేక రైళ్లు ఈ నెల 14 నుంచి నవంబర్ 30 వరకు రాకపోకలు సాగిస్తాయని ఆయన వెల్లడించారు. ప్రయాణీకుల రద్దీని దృష్టిలో పెట్టుకుని ప్రత్యేక రైళ్లను నడుపుతున్నట్లు ఉమాశంకర్ వెల్లడించారు.
ఈ ప్రత్యేక రైళ్లు ఏ ప్రాంతాల్లో ప్రయాణిస్తాయంటే కాచిగూడ-షిరిడి, విశాఖ-తిరుపతి, సికింద్రాబాద్-విశాఖ, సికింద్రాబాద్-నాగర్ సోల్, నాగర్‌సోల్-సికింద్రాబాద్‌ల మధ్య రైళ్ల రాకపోకలుంటాయి. అలాగే.. తిరుపతి-కాకినాడ, నాంధేడ్-పుణే, గుంటూరు-కాచిగూడ, విశాఖ-విజయవాడ, నర్సాపూర్-తిరుపతి తదితర ప్రాంతాల మధ్య ఈ రైళ్లు రాకపోకలు సాగించనున్నట్లు చెప్పారు.
సంబంధిత వార్తలు